আর সেক্ষেত্রে ১৯২০-৩০ দশকের বাংলার ভিক্ষু-গৃহী সমাজ বুদ্ধ-প্রবর্তিত সেই প্রব্রজ্যার মূল্যায়নটা করে বসলেন উল্লিখিত দৃষ্টিকোণ থেকে। ভিক্ষু-গৃহী সমাজের তৎকালীন এই দৃষ্টি-বিকৃতির অভিশাপেই এদেশের প্রব্রজ্জিতগণ ক্রমে ধর্ম-বিনয় শিক্ষা ও অনুশীলনকে গুরুত্বহীন বলে বিশ্বাস করতে শুরু করলেন। এবং দুঃখমুক্তি নির্বাণ এই জন্মে অসম্ভব, আড়াই হাজার বছর আগেকার ত্যাগময় ভিক্ষু-জীবন এই আধুনিক যুগের জন্যে অচল ইত্যাদি জাতীয় বিশ্বাস যেন স্বতঃসিদ্ধের মতো তারা বিশ্বাস করতে শুরু করলেন।